Document ID: 32006R0006

KOMMISSIONENS FORORDNING (EF) Nr. 6/2006
af 5. januar 2006
om ændring af bilag I og II til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår dihydrostreptomycin, tosylchloramidnatrium og piceae turiones recentes extractum
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2 og 3,
under henvisning til udtalelser fra Det Europæiske Lægemiddelagentur udarbejdet af Udvalget for Veterinærlægemidler, og
ud fra følgende betragtninger:
(1)
Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til konsum, skal vurderes i overensstemmelse med forordning (EØF) nr. 2377/90.
(2)
Dihydrostreptomycin er opført i bilag I til forordning (EØF) nr. 2377/90 for kvæg og får, for så vidt angår muskel, fedt, lever, nyre og mælk, og for svin, for så vidt angår muskel, lever, nyre og hud og fedt i naturligt forhold. Bestemmelserne for anvendelsen bør udvides fra kvæg og får til at omfatte alle drøvtyggere.
(3)
Tosylchloramidnatrium er opført i bilag II til forordning (EØF) nr. 2377/90 for fisk med finner, men kun til behandling via vand, og for kvæg, men kun til lokal anvendelse. Bestemmelserne for anvendelsen bør udvides til også at omfatte heste, men kun til lokal anvendelse.
(4)
Der er indgivet en ansøgning om fastsættelse af maksimalgrænseværdier for restkoncentrationer af piceae turiones recentes extractum. Dette stof bør opføres i bilag II til nævnte forordning for alle dyrearter bestemt til konsum, men kun til oral anvendelse.
(5)
Forordning (EØF) nr. 2377/90 bør ændres i overensstemmelse hermed.
(6)
Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), at foretage de tilpasninger, som på baggrund af denne forordning måtte være nødvendige.
(7)
Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler -
UDSTEDT FØLGENDE FORORDNING:
Artikel 1
Bilag I og II til forordning (EØF) nr. 2377/90 ændres som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 7. marts 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. januar 2006.

Labels: 0
6